|  |  |  |
| --- | --- | --- |
| príloha 1_2s_small | **VšeobecnE záväzné nariadenie** | Číslo: **VZN-XXX/2024** |
| **MESTO BREZNO** | Výtlačok číslo: 1 |

v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov v spojení s ustanovením § 52 ods. 10, § 53 ods. 3 a ods. 5 až 7 zákona č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov v znení neskorších prepisov (ďalej len „zákon“)

**v y d á v a**

**Všeobecne záväzné nariadenie mesta Brezna**

**o používaní pyrotechnických výrobkov**

***Návrh*** *tohto všeobecne záväzného nariadenia (VZN) na pripomienkovanie v zmysle § 6 ods. 4 zákona č. 369/1990 Zb. o obecnom zriadení v znení neskorších predpisov*

|  |  |
| --- | --- |
| Vyvesený na úradnej tabuli mesta dňa: |  |
| Zverejnený na internetovej stránke mesta dňa : |  |
| Dátum začiatku lehoty na pripomienkové konanie: |  |
| Dátum ukončenia lehoty pripomienkového konania: |  |
| Pripomienky zasielať  - písomne na adresu: Mesto Brezno, Nám. gen. M. R. Štefánika 1, 977 01 Brezno  - elektronicky na adresu: barbora.cernakova@brezno.sk | |
| Vyhodnotenie pripomienok k návrhu VZN uskutočnené dňa: |  |

***Schválené*** *všeobecne záväzné nariadenie*

|  |  |
| --- | --- |
| Na rokovaní MsZ mesta dňa: |  |
| Vyhlásené vyvesením na úradnej tabuli mesta dňa: |  |
| VZN nadobúda účinnosť dňom: |  |

**JUDr. Tomáš Abel, PhD. v.r. primátor mesta**

Mestské zastupiteľstvo mesta Brezna sa na základe ustanovenia § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov uznieslo na tomto všeobecne záväznom nariadení (ďalej len „nariadenie“):

**Článok 1**

**Úvodné ustanovenie**

### Zákon č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov v znení neskorších prepisov upravuje okrem iného podmienky používania pyrotechnických výrobkov (ďalej aj ako „zákon“). Povolený pyrotechnický výrobok možno používať len podľa návodu na jeho používanie, v stanovenom čase a mimo miest určených podľa zákona. V § 53 ods. 5 zákona je uvedené, že používať pyrotechnické výrobky kategórie F2 a F3, ktorých použitie nie je zakázané, v období od 2. januára do 30. decembra príslušného kalendárneho roka možno iba s predchádzajúcim súhlasom obce na základe písomnej žiadosti o súhlas na použitie pyrotechnických výrobkov a po uhradení správneho poplatku, ktorý obec stanoví všeobecne záväzným nariadením. Z tohto dôvodu vydáva mesto toto VZN, ktorým stanovuje uvedený správny poplatok.

### Náležitosti písomnej žiadosti o súhlas obce na použitie pyrotechnických výrobkov, postup, dôvody, kedy mesto žiadosť zamietne, lokality a zariadenia v okolí, ktorých sa použitie pyrotechnických výrobkov zakazuje a ďalšie práva a povinnosti, upravuje zákon a na území Mesta sú všetky fyzické osoby, fyzické osoby oprávnené na podnikanie ako aj právnické osoby, povinné tieto podmienky dodržiavať.

**Článok 2**

**Výška správneho poplatku za použitie pyrotechnických výrobkov**

Správny poplatok k žiadosti o súhlas na použitie pyrotechnických výrobkov kategórie F2 a F3 podľa § 53 ods. 5 zákona v období od 2. januára do 30. decembra príslušného kalendárneho roka mesto stanovuje **vo výške 30,- Eur.**

**Článok 3**

**Kontrolná činnosť**

Kontrolu dodržiavania ustanovení tohto nariadenia a zákona vykonáva na území mesta Mestská polícia Brezno.

**Článok 4**

**Zrušovacie a záverečné ustanovenie**

1. Týmto nariadením sa zrušuje Všeobecne záväzné nariadenie mesta Brezna o používaní pyrotechnických výrobkov č. VZN-8/2019 v celom rozsahu.
2. Toto nariadenie nadobúda účinnosť 15 dňom od jeho vyhlásenia.