|  |  |  |
| --- | --- | --- |
| príloha 1_2s_small | **Všeobecné záväzné nariadenie** | Číslo: **VZN – xx/2024** |
| **Mesto Brezno** | Výtlačok číslo: 1 |

v súlade s § 6 ods. 1 a § 4 ods. 3 písm. h), n) zákona č. 369/1990 Zb. o obecnom zriadení v znení neskorších predpisov v spojení s ustanovením § 7 ods. 3 zákona č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov **v y d á v a**

**„Návrh“**

**VŠEOBECNE ZÁVÄZNÉ NARIADENIE**

**ktorým sa mení a dopĺňa Všeobecne záväzné nariadenie č. VZN-10/2018 o verejnom poriadku na území mesta Brezna v znení zmien a doplnkov, vykonaných Všeobecne záväzným nariadením č. VZN 19/2019, Všeobecne záväzným nariadením č. VZN č. 08/2021 a Všeobecne záväzným nariadením č. VZN č. 05/2022**

***Návrh*** *tohto všeobecne záväzného nariadenia (VZN) na pripomienkovanie v zmysle § 6 ods. 4 zákona č. 369/1990 Zb. o obecnom zriadení v znení neskorších predpisov*

|  |  |
| --- | --- |
| Vyvesený na úradnej tabuli mesta dňa: | 03.05.2024 |
| Zverejnený na elektronickej úradnej tabuli dňa: | 03.05.2024 |
| Zverejnený na webovom sídle mesta dňa: | 03.05.2024 |
| Dátum začiatku lehoty na pripomienkové konanie: | 03.05.2024 |
| Dátum ukončenia lehoty pripomienkového konania: | 13.05.2024 |
| Pripomienky zasielať  - písomne na adresu: Mesto Brezno, Nám. gen. M. R. Štefánika 1, 977 01 Brezno  - elektronicky na adresu: lenka.klimanova@brezno.sk | |
| Vyhodnotenie pripomienok k návrhu VZN uskutočnené dňa: |  |

***Schválené*** *všeobecne záväzné nariadenie*

|  |  |
| --- | --- |
| Na rokovaní MsZ mesta uznesením: dňa: |  |
| Vyhlásené vyvesením na úradnej tabuli mesta, elektronickej tabuli a webovom sídle dňa: |  |
| VZN nadobúda účinnosť dňom: |  |

**JUDr. Tomáš Abel, PhD.**

**primátor mesta**

Mestské zastupiteľstvo mesta Brezna sa v súlade s § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov uznieslo na tomto všeobecne záväznom nariadení:

**Článok I.**

Všeobecne záväzné nariadenie Mesta Brezno č. VZN - 10/2018 o verejnom poriadku na území mesta Brezna v znení zmien a doplnkov, vykonaných Všeobecne záväzným nariadením č. VZN 19/2019, Všeobecne záväzným nariadením č. VZN č. 08/2021 a Všeobecne záväzným nariadením č. VZN č. 05/2022 (ďalej len „VZN“) sa mení takto:

1. Doterajšie znenie **§ 6 Používanie pyrotechnických výrobkov** sa v celom rozsahu ruší a**nahrádza sa nasledovným znením:**

*„Podmienky používania pyrotechnických výrobkov na území mesta sú komplexne upravené legislatívou a to najmä zákonom č. č. 58/2014 Z. z. Zákon o výbušninách, výbušných predmetoch a munícii a o zmene a doplnení niektorých zákonov a samotným všeobecne záväzným nariadením mesta.“*

1. V **§ 9 Podmienky zákazu fajčenia na území mesta** sa znenie odseku 6 ruší v celom rozsahu a nahrádza sa nasledovným znením:

***„6. Je zakázané fajčiť*** *na verejných priestranstvách Námestia gen. M. R. Štefánika, časti ulice Československej armády od križovatky s ul. Hradby po Námestie gen. M. R. Štefánika, časti ulice Kuzmányho od križovatky s ul. Štúrova po Námestie gen. M. R. Štefánika, časti ulice Boženy Němcovej od križovatky s ul. Malinovského po Námestie gen. M. R. Štefánika, časti ulice Rázusova od križovatky s ul. Šrámkova po Námestie gen. M. R. Štefánika, časti ulice Chalupkova od križovatky s ul. Cintorínska po Námestie gen. M. R. Štefánika a časti ulice Školská od križovatky s ul. Hradby po Námestie gen. M. R. Štefánika (viď prílohu č. 1) a v celej rekreačno-oddychovej zóne „Banisko“ (viď prílohu č. 2).“*

**Článok II.**

**Záverečné ustanovenie**

1. Touto zmenou nedotknuté ustanovenia Všeobecne záväzného nariadenia mesta Brezno č.VZN-10/2018 o verejnom poriadku na území mesta Brezna v znení zmien a doplnkov, vykonaných Všeobecne záväzným nariadením č. VZN č. 08/2021 a Všeobecne záväzným nariadením č. VZN č. 05/2022 ostávajú nezmenené.
2. Všeobecne záväzné nariadenie č. VZN 19/2019 sa ruší v celom rozsahu.
3. Toto všeobecne záväzné nariadenie nadobúda účinnosť 15. dňom od jeho vyhlásenia.

Príloha č. 1 k návrhu VZN



Príloha č. 2 k návrhu VZN

